Lav et referat af nedenstående tekst:

Tekst:
En ejendom på Gammel Kærvej i Aalborg stod søndag pludselig i brand. Meldingen kom klokken 09:50, efter en ansat på Hotel Hvide Hus i Aalborg havde set flammer stå op af skorstenen. Da Nordjyllands Beredskab rykkede ud til stedet, var ejerne hjemme men havde endnu ikke opdaget branden. Men det er ikke overraskende, oplyser indsatsleder Jakob Schmidt, der har oplevet det flere gange i sin tid ved beredskabet. - Det er meget klassisk for en skorstensbrand. Derfor vil indsatsleder ved Nordjyllands Beredskab opfordre alle med skorsten til at få den tilset en gang om året. -	Når man fyrer op i sin skorsten, dannes der aske og sod op gennem skorstenen. Hvis ikke den tilses en gang om året, kan det varmes op og antændes i forskelligt vind og vejr, siger indsatslederen. - I værste tilfælde kan skorstenen sprække. Et årligt eftersyn er derfor det første skridt at tage, hvis man vil undgå sådanne uheld. Ingen personer kom til skade under branden, oplyser indsatslederen, der klokken 11:10 forlod ejendommen. Dog skal skorstenen nu undersøges af den lokale skorstensfejer, der hjalp Nordjyllands Beredskab på stedet.

Referat:
Indsatsleder ved Nordjyllands Beredskab oplever det tit. Folk begår den samme fejl.